b'\n_START_ARTICLE_\nZvesti prijatelji\n_START_PARAGRAPH_\nZvesti prijatelji je zbirka desetih knjig Bogdana Novaka. Govori o skupini tabornikov taborni\xc5\xa1kega odreda Ro\xc5\xbenik, njihovega vodje Lacija in nepogre\xc5\xa1ljivega spremljevalca psa Hanija. Med taborniki je najve\xc4\x8dji radovedne\xc5\xbe Uro\xc5\xa1, ki v vsako stvar vtakne nos in se tako kmalu znajdejo sredi kak\xc5\xa1ne divje pustolov\xc5\xa1\xc4\x8dine. Po knjigah so posneli tudi mladinsko kriminalko.\n_START_SECTION_\nTV film\n_START_PARAGRAPH_\nTelevizijska ekranizacija je leta 2005 nastala v uredni\xc5\xa1tvu otro\xc5\xa1kega in mladinskega programa TV Slovenija. V njej v glavnih vlogah nastopijo Nata\xc5\xa1a Barbara Gra\xc4\x8dner, Milo\xc5\xa1 Battelino, Radko Poli\xc4\x8d, Bojan Emer\xc5\xa1i\xc4\x8d, Slavko Cerjak, Maja Sever, Roman Kon\xc4\x8dar, Franko Koro\xc5\xa1ec, Meta Lebar in drugi. Scenarij je napisal Franc Arko._NEWLINE_V filmu glavni junak Uro\xc5\xa1 in njegovi prijatelji malo pred po\xc4\x8ditnicami odkrijejo drzne roparje in s tem padejo v sredi\xc5\xa1\xc4\x8de kriminalne afere. Ker se Uro\xc5\xa1ev sosed odlo\xc4\x8di mlade in vse, ki jim pomagajo, uti\xc5\xa1ati, se ti znajdejo v veliki nevarnosti._NEWLINE_Zgodba pripoveduje o te\xc5\xbeavah odra\xc5\xa1\xc4\x8danja, mo\xc4\x8di, ki je potrebna za pogumna dejanja, tovari\xc5\xa1tvu, ljubezni in naklonjenosti, ki lahko povezuje generacije.'